Slaget om Gondar

Slaget om Gondar ble utkjempet 13.-27. november 1941 som en del av felttoget i Øst-Afrika under andre verdenskrig. Gondar var det siste italienske holdepunktet i Italiensk Øst-Afrika. Det italienske nederlaget innebar at kolonien i Øst-Afrika gikk tapt.

 Bakgrunn 
Etter det italienske nederlaget i slaget om Keren 1. april og Addis Abeba kom under britisk kontroll 23. mai, hadde de italienske styrkene trukket seg tilbake til tre sentrale støttepunkter: fjellet Amba Alagi i nord, og byene Jimma i vest og Gondar i nord. Amba Alagi felt i mai og Jimma falt i juli.CHAPTER XVI THE FINAL CAMPAIGN IN EAST AFRICA, History of the Second World War, sidene 200, 310–311, 313

 Opptakt 
13. november angrep en blandet styrke fra det britiske 2. Afrikadivisjon under ledelse av generalmajor Charles Fowkes, støttet av etiopiske irregulære styrker, på en viktig italiensk defensiv posisjon i Kulkaber og ble slått tilbake.CHAPTER XVI ..., side 320 Et nytt angrep 21. november fra flere ulike hold ble holdt tilbake fram til ettermiddagen, da de italienske enhetene begynte å overgi seg.Mead, Richard: Churchill's Lions: A Biographical Guide to the key British Generals of World War II, side 142, Stroud (UK): Spellmount, 2007, ISBN 978-1-86227-431-0. I det siste angrepet hadde britene og etiopierne et tap på 206.  italienere og etiopiske støttespillere ble tatt som krigsfanger.

 Kamphandlingene 
 Fjellpassene 
To fjellpass med oversikt over byen var under italiensk kontroll og forsvart av to brigader. Denne styrken ble omringet og tvunget til å kapitulere da den gikk tom for forsyninger.CHAPTER XVI ..., side 320-321

 Gondar by 
Så snart de allierte hadde sikret seg fjellpassene, tok de kontroll over høydene som ga utsyn over byen. Den italienske garnisonen under ledelse av general Nasi i selve byen ble angrepet 27. november og måtte kapitulere etter av et kenyansk regiment av panserkjøretøy hadde slått seg gjennom utkanten av byen.CHAPTER XVI ..., side 321

 Referanser 

 Eksterne lenker 
 Slaget om Gondar: beskrivelse og kart 
 Beskrivelse av slaget hos Carabinieri

Kategori:Slag under andre verdenskrig
Kategori:Slag under andre verdenskrig med deltakelse av Italia
Kategori:Slag under andre verdenskrig med deltakelse av Storbritannia
Kategori:Etiopias historie
Kategori:1941 i Afrika
Kategori:Regionen Amhara